**НАРОДНО ЧИТАЛИЩЕ**

**“СЪЕДИНЕНИЕ-1923”**

**ул.”Димитър Благоев” № 46**

**с.Бърдарски геран 3259, общ.Бяла Слатина, обл.Враца**

**тел. 0885/ 55 13 60, e-mail:** [**saedinenie.1923@gmail.com**](mailto:saedinenie.1923@gmail.com)[**www.saedinenie1923.blogspot.com**](http://www.saedinenie1923.blogspot.com)

**Отчет за дейността на Народно читалище „Съединение-1923“ – с. Бърдарски геран за 2019 г.**

**От Ирина Босилкова, Председател на Народно читалище „Съединение-1923“ –**

**с. Бърдарски геран**

**І.Изяви на самодейните колективи:**

.

Първата изява на самодейците бе на 24 декември 2018г.възстановяване на стария банатски обичай „Бетлемуване”.

На 6 януари 2019г. „Бетлемашите“ към НЧ „Съединение 1923“ пресъздадоха обичая „Бетлемуване“ и в с. Гостиля по покана на Дякон Томич – Дякон на Църква „Пресвето сърце Марийно“ в католическа енория с. Гостиля.

.................................

На 2 март, Бърдарски геран за пореден път събра стотици маскирани участници и гости на карнавалния фестивал „Фършанги“, който все повече се превръща в едно от най - значителните събитие за региона. Членовете на Народно читалище „Съединение-1923“ за пореден път доказаха, че са хората, които съставляват живото огнище на културния живот в селото, не само поддържат огъня, но и умеят да го разпространяват нашир и надлъж, запалвайки сърцата на стотици последователи.

Базарът този път бе особено богат и предостави възможността на производители и гости да разменят контакти, да сравнят продукцията си, да зарадват със сувенири и типични банатски специалитети.

Всички гости и участници във фестивала имаха възможността да се насладят на неповторимия вкус на „Чорбъ листа.“

На 1 март читалището отбеляза деня на самодееца

Лазарица в Етнографски музей с. Бърдарски геран се организира посрещане на момиченца от селото, които представиха обичая „Лазаруване” на 13 април.

На децата бяха раздадени лакомства и яйца както повелява традицията.

. . . . . . . . . . . . . . . . . . .

По повод „Деня на обединена Европа” 5 май, самодейните състави подготвиха кратка програма на площада на селото пред паметника на загиналите летци.

…………. . . . . . . . . . . . . . . . .

Храмовия празник „Пресвето Сърце Марийно” в с. Гостиля уважиха и банатските българи от с. Бърдарски геран, които представиха и фолклорна програма.

Самодейците към Народно читалище „Съединение-1923“ участваха с банатски ястия и във фолклорната сцена на Кулинарния фестивал „Банатски вкусотии – традициите на моето село” в село Асеново, който се проведе на 17 август 2019г..

В края на месец юли и началото на август се проведе в рамките на три седмици ежегодния „Летен детски кампус“.

На 31 август „Балът“ в с. Бърдарски геран отново събра гости и жители на селото като съставите при читалището бяха основна движеща сила. Танцовите състави – „Палкенче“ – представителен и „Палкенче“ – малките, облечени в прелестните банатски носии за пореден път зарадваха публиката с блестящите си изпълнения на банатските танци.

В рамките на Балът бе открита и новоремонтираната стая в Етнографски музей с. Бърдарски геран.

. . . . . . . . . . . . . . . . . . . . .. .

От 6 до 9 септември ТС „Палкенче“ взе участие във Фестивал на любителското фолклорно изкуство „Морско надиграване и надпяване на мегдана“ в к.к. Албена.

На 15 септември 2019г. на сцената на ежегодния панаир на гр. Бяла Слатина се изявиха и децата на ТС „Палкенче“.

31.10.2019г. НЧ „Съединение 1923“ организира маскен бал за най – малките жители на селото.

На 12 октомври, Селановци отново посрещна стотици любители на фолклора, на доброто настроение и, не на последно място, на усърдния земеделски труд.

В цялата пъстрота на разнообразието самодейците от Народно читалище „Съединение-1923“ – с. Бърдарски геран внесоха типичния за тях уникален стил, изпълнявайки банатски български песни и танци, както и български народни танци от различни фолклорни области.

..........................